ร้านที่มีชื่อเสียงตั้งแต่บรรยากาศปราสาทใหญ่ที่เห็นจากด้านหน้ากับเวทีดนตรี Outdoor หลังร้านคุณภาพเวลาเครื่องเสียงจัดเต็ม ..อาหารมีรสชาติ เครื่องดื่มเยอะนั่งกันนานๆไปเลย 4 ดาวค่ะ 

ร้านนี้เป็นร้านสุดฮิตอีกร้านหนึ่งของนักท่องเที่ยวที่มาเขาใหญ่ ร้านใหญ่หาไม่ยากค่ะ แนะนำที่จอดนิดนึง เนื่องจากที่จอดใหญ่มาก สำหรับผู้ไม่เคยมาวนขับไปจอดด้านหลังๆได้เลยค่ะ เดินใกล้กว่า มีทางเข้าร้านอยู่ด้านหลังค่ะ  ร้านนี้มีที่นั่งค่อยข้างเยอะค่ะ แต่ว่าหากเป็น Season ท่องเที่ยวอยากได้ที่นั่งสวยๆต้องโทรมาจองค่ะ แต่นอกๆฤดูกาล ถ้าฝนไม่ตกก็นั่งด้านในร้านค่ะ ที่นั่งด้านนอก Outdoor บรรยากาศสบายที่นั่งเยอะ สามารถเลือกได้แบบติดหน้าเวที หรือโซนนั่งบนเนินมองเห็นเวทีก็ได้  เครื่องเสียงดีมากค่ะสำหรับร้านบรรยากาศ Outdoor 
Note ตอน 2 ทุ่มมีโชว์ฉายภาพ Projector พร้อมดนตรีลงบนตัวปราสาทจัดว่าอลังการทีเดียว  สำหรับบรรยากาศ ourdoor ที่นี่จัดไปเลย 5 ดาวค่ะ  ส่วนตัวนะค่ะ ถ้ามากลางคืน อากาศดีๆแนะนำด้านนอกเลยค่ะบรรยากาศกับอากาศดีทีเดียว  มากับแบบครอบครัว หรือ เพื่อนชิวๆ ได้ทุกรูปแบบ

อาหาร  เป็น สไตล์อาหารฝรั่งแบบเขาใหญ่ค่ะ หมูรมควัน ซี่โครงหมู พาสต้าพิซ่า สปาเก็ตตี้ ขาหมูเยอรมัน สลัดผัก และ appatizer แบบต่าางๆ อาหารไทยก็มีแบบว่ามากับครอบครัว ผู้ใหญ่ยังไม่ถึงกับหาอาหารไทยทานไม่ได้  อาหารค่อยข้างทำแบบพิถีพิถัน ใช้ของดีมีสูตรเป็น Homemade ของตัวเอง แต่ว่าราคาก็ค่อยข้างสูงบวกกับค่าบรรยากาศ 

Rib eye steak (950+)  จานนี้เป็นเนื้อริบอาย์ เสริฟมากับซอสฟักทอง ผักย่าง เช่น แครอท แตงกวา มันฝรั่ง  และมีน้ำเกรวี่แยกมาในถ้วยนะค่ะ  - เนื้อย่างมาด้วยตรงตามต้องการดีค่ะ ชิ้นตามน้ำหนักแต่ว่าเป็นแบบไม่หนาประมาณ  1/2"  `ซอสฟักทองหวานๆดีค่ะ เอามาตัดรสเนื้อได้ดี น้ำเกรวีรสจัดดีค่ะ เป็นจานที่มีรสชาติดีค่ะ 

Beacon & Garlic spaghetti (300+) - จานนี้ปกติเป็นเส้นสปาเก็ตตี้ค่ะ แต่ของเปลี่ยนเป็นเส้น Angle hairs เส้นเล็กๆทางง่ายดีค่ะ  รสชาติชาติจัดจ้านดีค่ะ เค็มๆมัน หอมน้ำมันมะกอก ผัดมาได้ดีไม่แฉะเลย ลงตัวมากค่ะ 

Rocket Salad (300+)  จานนี้เป็นผัก rocket กับลูกแพรฝานบางๆ ราดด้านน้ำสลัดแบบรสจัดจ้าน (apple vinegar มั้งค่ะ) และโรยด้วยถั่วอัลมอนด์ จานนี้รสชาติดีค่ะน้ำสลัดอมเปรี้ยวอมหวาน ส่วนตัวรู้สึกว่าจานนี้ราคาสูงไปหน่อย 

เมนู  Cocktails มีให้เลือกเยอะมากค่ะ  200+ ไปจน 300+  เหมือนรวมราคาสถานที่มั้งค่ะ เครื่องดื่มพอกับราคาอาหารซึ่งเป็นเรื่องปกติของราคาเครื่องดื่มพรี่เมี่ยมในร้านแบบนี้   ร้านยังมีส่วนขายของฝากเน้นเป็นอาหารและวัตถุดิบที่ทานร้านใช้ทำให้เลือก  Shopping กันค่ะ ครบองค์ประกอบมาก ทานที่ร้านยังซื้อกลับมาร้านนี้ก็กระเป๋าแฟบกันเลยทีเดียว
